रितु कारिढाल का जन्म उत्तर प्रदेश के लखनऊ मंे हुआ था तथा अपने बचपन से ही उन्हें आकाश की चीजों के प्रति बेहद लगाव रहा है। उन्हें इनके विषय में हर समय कौतूहल बना रहता था कि चन्द्रमा का आकार ऐसा क्यों है, यह क्यों बढ़ता घटता रहता है। वे कहती हैं कि उन्हें हर समय यह जानने की जिज्ञासा बनी रहती थी कि गहरे अंतरिक्ष के पीछे क्या है? एक विज्ञान के विद्यार्थी के रूप में वे समाचार पत्रों और अन्य माध्यमों से नासा तथा इसरो परियोजनाओं की जानकारी लेती रहती थीं तथा अखबारों से इन सूचनाओं की क्लिपिंग इकट्ठा करती रहती थी। पोस्ट ग्रेजुएट डिग्री प्राप्त करने के बाद उन्होंने इसरो में नौकरी के लिए आवेदन किया और आज वे इसरो की एक अन्तरिक्ष वैज्ञानिक हैं। वे १८ वर्षाें से इसरो में काम कर रही हैं।